Kanne 14.7.2023 – Nordea Kiinnitysluottopankki v. SRB
(asia T-413/23)
Oikeudenkäyntikieli: englanti
Asianosaiset
Kantaja: Nordea Kiinnitysluottopankki Oyj (Helsinki, Suomi) (edustajat: asianajajat H. Berger, M. Weber ja D. Schoo)
Vastaaja: Yhteinen kriisinratkaisuneuvosto (SRB)
Vaatimukset
Kantaja vaatii, että unionin yleinen tuomioistuin
kumoaa 2.5.2023 tehdyn SRB:n päätöksen nro SRB/ES/2023/23, mukaan lukien sen liitteet I, II ja III, siltä osin kuin se koskee kantajan ennakollista vakausmaksua, ja
velvoittaa SRB:n korvaamaan oikeudenkäyntikulut.
Oikeudelliset perusteet ja pääasialliset perustelut
Kanteensa tueksi kantaja vetoaa yhteen kanneperusteeseen, jossa se väittää, että SRB rikkoi asetuksen (EU) No 806/20141 70 artiklan 2 kohtaa, kun se ei soveltanut sitovaa 12.5 prosentin tavoitetason enimmäismäärää määrittäessään vuoden 2023 tavoitetasoa.
____________
1 Yhdenmukaisten sääntöjen ja yhdenmukaisen menettelyn vahvistamisesta luottolaitosten ja tiettyjen sijoituspalveluyritysten kriisinratkaisua varten yhteisen kriisinratkaisumekanismin ja yhteisen kriisinratkaisurahaston puitteissa sekä asetuksen (EU) N:o 1093/2010 muuttamisesta 15.7.2014 annettu Euroopan parlamentin ja neuvoston asetus (EU) N:o 806/2014 (EUVL 2014, L 225, s. 1).